Z á p i  s  n i  c a  č.3/2017

Napísaná 29.9.2017 pri príležitosti konania riadnej schôdzky v roku 2017 zo zasadnutia Obecného zastupiteľstva v Lúčkach, ktorá sa uskutočnilo v zasadačke OÚ v Lúčkach , v budove Kultúrneho domu.

Prítomní: Terézia Pittnerová,  Adam Kubašiak a Vladimír Horvát

Ospravedlnení: Michal Kubašiak a Ing. Júlia Pittnerová

Starosta obce : František Zajak

občania: Štefan Henžel – starosta obce Nevoľné

**Program**

 1/ otvorenie zasadnutia

2/ určenie overovateľov zápisnice

3/ kontrola plnenie uznesení

4/ drobná stavba „Ing. Matis Anton - žumpa“

5/ drobná stavba „Segeč Jaroslav ml. – dreváreň“

6/ drobná stavba „rodina Švihlová č. 104 – oplotenie pozemku“

7/ Vysporiadanie pozemkov pod miestnou komunikáciou – JUDr. Petrušová

8/ rôzne – „oplotenie cintorína“

 9/ diskusia

 10/ prijatie uznesení

 11/ záver rokovania

**1.Rokovanie otvoril**, viedol a prítomných privítal starosta obce František Zajak. Konštatoval, že prítomní sú traja poslanci, čo je nadpolovičná väčšina a vyhlásil rokovanie za uznášania schopné. K predloženému programu rokovania neboli vznesené žiadne doplňujúce návrhy a bol jednomyseľne odsúhlasený.

**2**.**Za overovateľov zápisnice**na rokovaní boli navrhnutí  Terézia Pittnerová a Adam Kubašiak. K predloženému návrhu neboli vznesené žiadne pripomienky a overovatelia zápisnice boli jednomyseľne schválení.

**3.Kontrola plnenia**

Starosta obce informoval prítomných o prijatých uzneseniach 8-16/2017 z predchádzajúcej schôdzky a spôsobe ich splnenia. Uviedol, že úlohy boli splnené.

**4. Drobná stavba „Ing. Matis Anton - žumpa“**

Ing. Anton Matis ohlásil realizáciu drobnej stavby – žumpa pri rodinnom dome, ktorého je vlastník, v obci Lúčky.

**5. Drobná stavba Segeč Jaroslav ml. – dreváreň**

Jaroslav Segeč ml. ohlásil drobnú stavbu - dreváreň

**6. Drobná stavba rodina Švihlová č. 104 – oplotenie pozemku**

 Menovaný p. Švihla nepriniesol potrebné doklady a žiadosť do začiatku konania zastupiteľstva.

 **7. Vysporiadanie pozemkov pod miestnou komunikáciou – JUDr. Petrušová**

 Vysporiadanie pozemkov – obecná komunikácia „horný koniec“- správne poplatky, právne úkony spolu v sume 150,- eur.

.

 **14. Diskusia**

 Na začiatku zastupiteľstva sa prihlásil o slovo starosta obce Nevoľné Štefan Henžel, ktorý prítomným predniesol svoj pohľad a svoje plány ako kandidáta na poslanca VUC.

 Starosta obce informoval poslancov o stave vysporiadania pozemkov pod obecnou cestou, ďalej o pozemku č. 2585/2 k.u. Lúčky o výmere 110m2, ktorý má záujem odkúpiť od obce p. Emil Priebera, avšak danú skutočnosť treba ešte preskúmať a prerokovať, nakoľko cez pozemok vedie cesta a rodina Golianová má na danom pozemku postavenú šopu. Starosta obce ďalej informoval poslancov o ukončení oplotenia cintorína, kde obec uhradila cenu 384,40 eur za použitý materiál, prácu financoval farský úrad. Oprava vodovodnej prípojky ku kultúrnemu domu a jej obnova stála materiál v sume 280,30 eur, práce vykonal p. Miroslav Bobek spolu s pracovníkmi úradu, ktorí sú na verejnoprospešné práce. Starosta ďalej informoval o novom VZN obce o zavedení a poskytovaní elektronických služieb. Ďalej informoval o žiadosti občanov o osvetlenie časti obce Hôrka a smer do centra obce. Poslanci vyjadrili svoj názor, že vybudovanie osvetlenia by bolo určite finančne náročné, zistí sa približne cena, a doporučili starostovi obce, aby bola osvetlená len autobusová zastávka na Hôrke.

 **15. Prijatie uznesení**

**Uznesenie 17/2017**

Obecné zastupiteľstvo v Lúčkach

 **S ú h l a s í** s drobnou stavbou – Ing. Matis Anton – žumpa, rod.dom č. 35, CKN 201/1,201/3,201/5 kat. úz. Lúčky

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

**Uznesenie 18/2017**

Obecné zastupiteľstvo v Lúčkach

 **S ú h l a s í** s drobnou stavbou – Jaroslav Segeč ml. – dreváreň, rod.dom č. 67, CKN 126 kat. úz. Lúčky

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

**Uznesenie 19 /2017**

Obecné zastupiteľstvo v Lúčkach

 **S ch v a ľ u j e**  VZN obce č. 1/2017 o zavedení a poskytovaní elektronických služieb.

.

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

**Uznesenie 20 /2017**

Obecné zastupiteľstvo v Lúčkach

 **S ch v a ľ u j e**  úhradu fa VOZAM Miroslav BOBEK za materiál – výmena kanalizácie kultúrny dom v sume 281,31 eur

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

 **Uznesenie 21 /2017**

Obecné zastupiteľstvo v Lúčkach

 **S ch v a ľ u j e**  úhradu fa HUBESTA s.r.o Sliač za materiál – oplotenie cintorína sume 384,40 eur

.

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

**Uznesenie 22 /2017**

Obecné zastupiteľstvo v Lúčkach

 **Konštatuje,** že miestna komunikácia nachádzajúca sa k. ú. Lúčky, na parc. č. CKN 459/5 vyznačená ako zastavaná plocha a nádvorie o výmere 64 m2, na parc. č. CKN 459/7 vyznačená ako zastavaná plocha a nádvorie o výmere 8 m2, je vo vlastníctve Obce Lúčky s poukazom na protokol o prechode vlastníctva nehnuteľných vecí na Obec Lúčky spísaný 21.04.1992, kde okrem iného sú uvedené i komunikácie parc. č. 459 o výmere 2579 m2. Obecné zastupiteľstvo konštatuje, že miestna komunikácia na parc. č. CKN 459/5 a parc. č. CKN 459/7v k. ú. Lúčky je vlastníctvom Obce Lúčky, ktorá bola vybudovaná pred rokom 1991.

.

 Hlasovanie : za 3 poslanci, proti : 0, zdržal sa hlasovania: 0

Zodpovedný: starosta obce

Nakoľko neboli predložené žiadne ďalšie návrhy na rokovanie, starosta poďakoval prítomným za účasť a rokovanie ukončil.

František Zajak

 starosta obce

Terézia Pittnerová ..........................

Adam Kubašiak ...........................